Elektronikk+i+tekstil

= Diodelys i tekstilarbeidet:  =



Diodelys (LED – Light Emitting Diode) er små lyspærer som leder strøm bare i en retning. Pæren har to bein, et langt bein (anode) og ett kortere bein (katode). Strømmen ledes fra anoden til katoden og det er viktig å koble på batteriet riktig, ellers vil ikke dioden lyse. Lysdiodene kan fås i mange farger, og for ulike strømstyrker og spenninger.Fordelene ved en lysdiode er at den er så liten, blir ikke varm og har lang levetid. Derfor blir lysdioder ofte brukt for eksempel mobiltelefoner, fjernkontroller og mer og mer i tekstiler og lignende.

Bilde fra Flikcr: danalee1000.

Tabellen er hentet fra naturfag.no, "nasjonalt senter for naturfag i opplæringen" sin nettside.
 * **Utseende:** Merk at minuspolen er markert på to måter: Kort bein og flatt parti på kragen || [[image:http://www.naturfag.no/aim/naturfag/56/15/storage/file.image.png/Scale?geometry=200x400%3E caption="Lysdiode" link="@http://www.naturfag.no/artikkel/vis.html?tid=1352938&within_tid=1353014"]] ||
 * **Symbol:** Den store pilen viser strømretningen (fra +polen) og den loddrette streken (viser minussiden) - at den er ”tett” fra denne siden. || [[image:http://www.naturfag.no/aim/naturfag/56/16/storage/file.image.png/Scale?geometry=200x400%3E caption="Symbol for lysdiode" link="@http://www.naturfag.no/artikkel/vis.html?tid=1352938&within_tid=1353014"]] ||

For å feste diodelysene i stoffet kan en stikke de to beina gjennom og bøye de til hver sin side. Det er viktig å huske hvilken retning strømen ledes for at dioden skal lyse. Derfor kan det være lurt å bruke en liten tang til å lage beinet til en liten firkant med katoden og en runding med anodebeinet. Slik får en også to fine hull en kan sy strømledende tråd i. Strømledende tråd kan inneholde kobber og/eller sølv og er enda ikke så lett å få tak i i Norge. Men det finnes flere internasjonale nettsteder der en får kjøpt ulike typer strømledende tråd.



Dersom det går for mye strøm gjennom kretsen på en gang, vil lysdioden "gå". Da sier vi at spenningen er for høy. For å redusere spenningen over lysdioden kan en bruke en motstand. Dersom det er noe avstand mellom batteri og lysdiode (og dersom vi bruker flere lysdioder) kan det hende at det ikke trengs noe mer motstand enn det om kommer naturlig av at strømmen har lang vei å gå. Et LEDlys er konstrukert for et batteri på 1,5 V, da vil den ikke brenne selv om vi ikke kobler til en motstand. Bruker vi et batteri som gir mer spenning enn 1,5V kan vi regne ut ved hjelp av Ohms lov hvor mye motstand vi trenger for at lyset ikke skal slukke.

Ohms lov: R= U/I R= Motstand U= Spenning (V) I= Strøm (A)

Altså: Batteriets spenning (f. eks 12V) delt på Lysdiodens drivspenning og strøm (f.eks 2, 2V delt på 30mA) = verdien av motstanden.


 * For mer informasjon og enkel forklaring om hvordan en kan regne ut og beregne motstand anbefales det å gå inn på naturfag.no sine sider.**

I mitt prosjekt hadde jeg behov for to batterier på de to lysdiodene da de ikke ville lyse med bare ett batteri. Det går fint å legge batteriene oppå hverandre. For å feste batteri i tekstilarbeidet kan en bruke krympeslange som klippes til i passende størrelse. Batteriene må sitte godt fast, samtidig som det må ga ån å bytte ut eventuelt utbrukte batterier. Den strømførende tråden sys gjennom krympeslangen slik at en del av tråden berøres av batteriets plussside og en ny tråd berøres av batteriets minusside. Hver gang tråden går til en motstand, batteripakke eller lysdiodeben, må den sys godt fast og kuttes. Strømmen føres gjennom motstand, batteri og lysdiode og inn i ny strømførende tråd på andre siden. Det er viktig å være nøye ved alle sammenføyningene slik at strømmen føres godt videre.

For at lyset ikke hele tiden skal lyse kan det være lurt å ha en slag av/på-funksjon. Jeg har brukt trykknapp til denne funksjonen. Det fungerer veldig fint.

Bildet viser den strømførende tråden fra trykknapp, til lysdiodens anode og videre fra katoden til et motstandben. Videre går tråden fra det andre motstandsbenet til undersiden av batteriet i krympeslangen (minussiden). Til slutt går tråden fra oversiden av batteriet (plussiden) til den andre delen av trykknappen.


 * Under viser jeg bilder fra medstudenters og lærers ulike tekstilprodukter med diodelys i designet:**



Bilder over: Lærer og workshoplærer Kari Saasen Strand.

Til venstre: Medstudent Lena sitt refleksarmbånd med diodelys i midten.

Til høyre: Medstudent Kjersti sin bruk av diodelys som del av morsomt design der grisens øyne lyser.

Naturfag.no Clas Ohlssons vedlegg til motstandsettet en kjøper i butikken.
 * Kilder:**